ગુરુવારે સ્થાયી સમિતિની બેઠક મળી હતી. તેમાં સ્થાયી અધ્યક્ષ અનિલ ગોપલાણીની ગેરહાજરીમાં કાર્યકારી અધ્યક્ષનું સ્થાન રાજેશ દેસાઈએ સંભાળ્યુ હતું. સમિતિમાં લેવાયેલા નિર્ણયો અંગે તેમણે કહ્યું હતું કે, વહીવટી તંત્રએ શહેરમાં પાણીની હાલની સ્થિતિ અને ભવિષ્યના પડકારોને ધ્યાને રાખીને પાણીના બગાડ માટે પાંચસો રૂપિયાથી એકહજાર રૂપિયા સુધીનો દંડ વસૂલ કરી શકાય તેવા નિયમ બનાવવાની મંજૂરી માગતી દરખાસ્ત રજૂ કરી હતી. જોકે, આ દરખાસ્તને વહીવટી તંત્રને રિફરબેક કરવા માટેનો સમિતિએ નિર્ણય લીધો હતો.